Sfidat e imigracionit në Shtetet e Bashkuara dhe Francë
Gjendja në dy vendet ndryshon përsa i takon përbërjes dhe politikave për imigrantët
Ngjarjet e dhunshme të javës së kaluar në Francë kanë rizgjuar shqetësimet në gjithë Evropën për terroristët e rritur në këto vende të komuniteteve myslimane, ku imigrantët dhe fëmijët e tyre, shpesh jetojnë të izoluar nga shoqëria e përgjitshme. Politikat dhe qëndrimet e shoqërisë franceze e kanë kufizuar asimilimin mysliman, thotë profesoresha e studimeve franceze në Universitetin Rice, Julie Fette. Profesoreshë Fette që ka jetuar në Francë për pesë vjet dhe ka shkruar një libër për diskriminimin atje në të kaluarën, thotë se shumë myslimanë integrohen me sukses, por të tjerë e kanë të vështirë. Por imigrantët myslimanë në Shtetet e Bashkuara, thotë ajo, në shumicën e rasteve janë profesionistë të arsimuar dhe përfaqësojnë më pak se një për qind të shoqërisë, prandaj feja nuk ka qenë një faktor qendror në debatin e emigracionit. Në Francë është e vështirë të bësh dicka pa dokumentat e duhur, ndërsa në Shtetet e Bashkuara emigrantët pa dokumenta mund të gjejnë punë dhe në shumë shtete mund të marrin patent për makinën. Si rezultat, debatet politike dhe diskutimet akadamike në Amerikë përqendrohen tek masat për ruajtjen e kufirit dhe cështjen e mbi 11 milionë imigrantëve pa dokumenta që janë në vend. Por Marc Rosenblum i Institutit për Politikat e Migrimit thotë se pavarësisht nga ndryshimet, sfidat e imigracionit të Shteteve të Bashkuara dhe Evropës janë të ngjashme. Zoti Rosenblum thotë se Shtetet e Bashkuara kanë shërbyer si model për integrimin e imigrantëve në popullsinë e vendit. Por shton se mosmarrëveshjet për politikat e ndryshme duhet të zgjidhen për të përballuar me sukses sfidat aktuale. Ai thotë se hartuesit e politikave në Shtetet e Bashkuara duhet të gjejnë zgjidhje njerëzore dhe funskionuese për problemet e lidhura me imigracionin.